Aloïs Catteau

Aloïs Catteau (født 11. august 1877, død 2. november 1939) var en belgisk landeveissyklist. 

Han kom på tiendeplass i Tour de France 1903 og tredjeplass i Tour de France 1904, da han representerte klubben La Française. I 1904 kom han på sjetteplass i Paris–Roubaix, og i 1905 kom han på sjuendeplass. Han kom på sjetteplass i Tour de France 1906 og tredjeplass i Paris–Tourcoing 1906. I Tour de France 1907 kom han på niendeplass, og i Tour de France 1908 kom han på 21.-plass. Han deltok i Bol d'Or i 1909 og 1911, og kom der på sjetteplass begge gangene. I 1910 kom han på 25.-plass i Belgia rundt og 18.-plass i Paris–Brussel, og han kom på 20.-plass i Paris–Menen.

Eksterne lenker 
 
  Alois Catteau – Memoire du Cyclisme

Belgiske syklister